Συζήτηση προτύπου:Προπονητές ποδοσφαίρου ΟΣΦΠ

message: Προσθήκη "χωρίς προπονητή (1938-45)", ώστε να αποφεύγεται η σύγχυση στον αναγνώστη ότι απλά δεν υπάρχουν στοιχεία για τότε, ενώ ο Ολυμπιακός ουσιαστικά δεν είχε κάποιον με καθήκοντα τεχνικού κατά τη δεδομένη χρονική περίοδο. Πηγή: "Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου", Στάθης Αρβανίτης, Εκδόσεις Καστανιώτη, Αθήνα 2000, ISBN 960-0329-45-1, σελ. 39 και 41. --Στέλιος Πετρουλάκης (συζήτηση) 09:46, 9 Δεκεμβρίου 2014 (UTC)
thread_title:  Διάστημα 1938-1945 

message: Σύμφωνα με όλες τις μεταγενέστερες πηγές, υπήρξαν οι Ντραγ(κ)ίσεβιτς μέχρι το καλοκαίρι και Κεμένι στη συνέχεια. Κατά την ΕΛΕΥΘΕΡΙΑ, όμως, προπονητής στα τέλη Αυγούστου διατελούσε ο Κώστας Ζώγας, παλαίμαχος τερματοφύλακας/αθλητής του ΠΑΟ, πρώην προπονητής Ηρακλή/ΠΑΟΚ και μετέπειτα ΟΦΗ/ΠΑΟΚ. Γενικά, ο τότε τύπος δεν πολυανέφερε τους τεχνικούς ώστε να είμαστε 100% σίγουροι το πότε έφυγε ο Ντραγκίσεβιτς και εάν όντως προπόνησε τον ΟΣΦΠ στους τελευταίους αγώνες του Πανελλήνιου πρωταθλήματος που κατακτήθηκε. Αυτό ολοκληρώθηκε καθυστερημένα τον Ιούλιο, καθώς για πρώτη φορά διοργανώθηκε με τόσο πολλούς συλλόγους από όλη τη χώρα (10) σε ενιαίο όμιλο, ενώ χρειάστηκαν και 2 μπαράζ (άλλες 11 ημέρες). Ως συνέπεια, οι "μεγάλοι" μόλις στα τέλη του μήνα πρωτόπαιξαν κύπελλο, του οποίου οι τρεις τελευταίοι γύροι έγιναν εσπευσμένα και μάλιστα μετά την αρχή του νέου αγωνιστικού έτους!
* 30 Ιουνίου, προτελευταία αγωνιστική Πανιώνιος-ΟΣΦΠ 1-2
* 7 Ιουλίου, τελευταία αγωνιστική ΠΑΟ-ΟΣΦΠ 1-0
* 15 Ιουλίου, μπαράζ (γήπεδο ΑΕΚ) ΟΣΦΠ-ΠΑΟ 0-0
* 18 Ιουλίου, μπαράζ (γήπεδο ΑΕΚ) ΟΣΦΠ-ΠΑΟ 1-0
* 24 Ιουλίου, φάση 32 κυπέλλου Παναργειακός-ΟΣΦΠ 1-7
* 28 Ιουλίου, φάση 16 ΟΣΦΠ-Πανιώνιος 3-1
replies: text: : διακοπή για Αύγουστο, έναρξη νέας περιόδου
* 25 Αυγούστου, προημιτελικά ΑΕΚ-ΟΣΦΠ 0-1
replies: text: : ο Ζώγας σίγουρα προπονητής ΟΣΦΠ
* 4 Σεπτεμβρίου, ημιτελικά ΟΣΦΠ-ΠΑΟ 1-0
* 8 Σεπτεμβρίου, τελικός ΟΣΦΠ-Ηρακλής 2-0.
Οι προπονητές τότε πληρώνονταν με το μήνα (π.χ ο Κεμένι ήρθε 1 Οκτωβρίου, παρότι είχε ήδη αρχίσει το πρωτάθλημα ΕΠΣ Πειραιώς 1957-58), οπότε ακούγεται πολύ λογικό η συνεργασία με τον Ντραγκίσεβιτς να σταμάτησε με τη λήξη του πρωταθλήματος ή ακόμα και στα τέλη Ιουνίου, δηλαδή πριν την τελευταία αγωνιστική (και τα μπαράζ που προέκυψαν) – άλλωστε, η θητεία του μάλλον άχρωμη χαρακτηρίζεται σε ιστορία του συλλόγου (Γιώργος Αλεξανδρής-Ηλίας Λέκκας, H ιστορία του Ολυμπιακού • 71 χρόνια Ολυμπιακός, Εκδόσεις Γ.Χ Αλεξανδρή, Αθήνα 1996, τμ. Β, σελ. 760). Άρα αντίθετα με τις μεταγενέστερες πηγές, ο προπονητής του ΟΣΦΠ που κατέκτησε το κύπελλο του 1957, είναι ο Ζώγας.
Αυτός θα εισαχθεί στο πρότυπο και θα αντικαταστήσει τον Ντραγκίσεβιτς σε όποια λήμματα χρειάζεται (π.χ Κύπελλο Ελλάδας, Ντέρμπι "αιωνίων" για τον ημιτελικό της 04.09.1957). Εάν κάποιος έχει πληροφόρηση ότι ο Ζώγας είχε αναλάβει και πριν τα μπαράζ, ας κάνει την απαραίτητη αλλαγή και στο λήμμα για το πρωτάθλημα 1956-57 (please, ας ρίξει και μία σημείωση στη σελ. μου Συζήτησης, ώστε να τον περάσω και στο προσωπικό μου αρχείο).
ΥΓ Ο Ζ. από 1η Οκτωβρίου 1957 ανέλαβε τον ΠΑΟΚ. Δεν αποκλείεται έως τότε να προπονούσε ακόμα τον ΟΣΦΠ.
=== Από τις πρώτες καταγεγραμμένες περιπτώσεις κατασκοπίας αντιπάλου ===
Ο Ζώγας ανέβηκε για να συμβουλέψει τον Ηρακλή, ως παλιός του τεχνικός, πώς θα περάσει τον Απόλλωνα Αθ. στα ημιτελικά. Κάπως πάντως θα ωφελήθηκε και βλέποντας παίκτες/προπόνηση εν όψει του πιθανού τελικού του ΟΣΦΠ εναντίον των Θεσσαλονικέων. Σημειωτέον ότι, σύμφωνα με το προαναφερόμενο βιβλίο, οι δύο ομάδες είχαν να συναντηθούν 4 χρόνια σε φιλικό (28.08.1953, Ηρακλής-ΟΣΦΠ 0-2) και πάνω από 6 σε επίσημο αγώνα (27.05.1951, Ηρακλής-ΟΣΦΠ 1-4), με τον Γηραιό να μην προκρίνεται για το Πανελλήνιο πρωτάθλημα όντας στα κάτω του. Για τον ίδιο λόγο, παίκτες του δεν πρέπει να πολυμετείχαν με τη μικτή Θεσσαλονίκης στο κύπελλο Πόλεων, δηλαδή αποτελούσαν ουσιαστικά έναν τελείως άγνωστο αντίπαλο για τους Πειραιώτες. Αντίθετα, αυτοί είχαν αντιμετωπίσει τον Απόλλωνα στο Πανελλήνιο δύο φορές πρόσφατα, τέλη Ιουνίου και Φεβρουαρίου του 1957. --Στέλιος Πετρουλάκης (συζήτηση) 13:14, 5 Μαρτίου 2016 (UTC)
thread_title:  Προπονητές το 1957 

message: Ο Ζώγας ανέβηκε για να συμβουλέψει τον Ηρακλή, ως παλιός του τεχνικός, πώς θα περάσει τον Απόλλωνα Αθ. στα ημιτελικά. Κάπως πάντως θα ωφελήθηκε και βλέποντας παίκτες/προπόνηση εν όψει του πιθανού τελικού του ΟΣΦΠ εναντίον των Θεσσαλονικέων. Σημειωτέον ότι, σύμφωνα με το προαναφερόμενο βιβλίο, οι δύο ομάδες είχαν να συναντηθούν 4 χρόνια σε φιλικό (28.08.1953, Ηρακλής-ΟΣΦΠ 0-2) και πάνω από 6 σε επίσημο αγώνα (27.05.1951, Ηρακλής-ΟΣΦΠ 1-4), με τον Γηραιό να μην προκρίνεται για το Πανελλήνιο πρωτάθλημα όντας στα κάτω του. Για τον ίδιο λόγο, παίκτες του δεν πρέπει να πολυμετείχαν με τη μικτή Θεσσαλονίκης στο κύπελλο Πόλεων, δηλαδή αποτελούσαν ουσιαστικά έναν τελείως άγνωστο αντίπαλο για τους Πειραιώτες. Αντίθετα, αυτοί είχαν αντιμετωπίσει τον Απόλλωνα στο Πανελλήνιο δύο φορές πρόσφατα, τέλη Ιουνίου και Φεβρουαρίου του 1957. --Στέλιος Πετρουλάκης (συζήτηση) 13:14, 5 Μαρτίου 2016 (UTC)
thread_title:  Από τις πρώτες καταγεγραμμένες περιπτώσεις κατασκοπίας αντιπάλου 

message: Μετά την απομάκρυνση του Λίμπρεχτς στις αρχές του 1988 ανέλαβε ξανά ο Γρηγοριάδης, αλλά τώρα ως τεχνικό δίδυμο με τον πρώην παίκτη της ομάδας Γιάννη Γούναρη. Οι περισσότερες πηγές "ξεχνούν" τον τελευταίο, θεωρώντας ίσως ότι ο πολύ μεγαλύτερος σε ηλικία και καταξιωμένος Γρηγοριάδης θα ήταν ο πρώτος προπονητής. Κάτι τέτοιο όμως δεν ισχύει, τουλάχιστον όπως προκύπτει από το βιβλίο των Γιώργου Αλεξανδρή-Ηλία Λέκκα H ιστορία του Ολυμπιακού • 71 χρόνια Ολυμπιακός (Εκδόσεις Γ.Χ Αλεξανδρή, Αθήνα 1996, σελ. 762). Επίσης, στην τηλεοπτική μετάδοση του τελικού κυπέλλου ΟΣΦΠ-ΠΑΟ 2-2 (διαθέτω όλο τον αγώνα σε dvd από την εφημ. Sportime), η ΕΡΤ καταγράφει ως προπονητές τους Γούναρη-Γρηγοριάδη (αλφαβητικά;). Θα γίνει η απαραίτητη προσθήκη στο πλαίσιο πλοήγησης και σε όσα λήμματα μπορώ να σκεφτώ. --Στέλιος Πετρουλάκης (συζήτηση) 08:11, 6 Απριλίου 2016 (UTC)
thread_title:  Τεχνικό δίδυμο τέλους περιόδου 1987-88 (Κοσκωτάς)